नेशनल यूनिवर्सिटी ऑफ जुरिडिकल साइंसिस (NUJS) कोलकाता ने एक नया पाठ्यक्रम शुरू किया है, जिसका नाम 'एन इंटरफेस बीटवीन फैंटसी फिक्शन लिटरेचर एंड लॉ :स्पेशल फोकस ऑन राउलिंग्स पॉटरवर्स' यानी 'काल्पनिक कथा साहित्य और कानून के बीच एक इंटरफेस : राउलिंग्स पॉटरवर्स पर विशेष' है।
जेके राउलिंग की हैरी पॉटर केवल किताबों का एक संग्रह न होकर बल्कि अपने आप में एक पूरा ब्रम्हांड है। कल्पना पर आधारित राउलिंग की किताबों ने बहुतों के मन को छुआ है। ऐसा इसलिए क्योंकि इनकी किताबें ज्ञान और मूल्यों से समृद्ध हैं। हाल ही में, नेशनल यूनिवर्सिटी ऑफ जुरिडिकल साइंसिस (एनयूजेएस) कोलकाता ने एक नए पाठ्यक्रम शुरू किया है, जिसका नाम 'एन इंटरफेस बीटवीन फैंटसी फिक्शन लिटरेचर एंड लॉ :स्पेशल फोकस ऑन राउलिंग्स पॉटरवर्स' है।
हैरी पॉटर के जीवन के कानूनी पहलूओं को पता लगाने और उससे मिलने वाले ज्ञान के लिए यूनिवर्सिटी छात्रों को प्रोत्साहित कर रही है। ये पाठ्यक्रम बीए एलएलबी (ऑनर्स) कार्यक्रम के चौथे और पांचवे साल के छात्रों के लिए वैकल्पिक विषय के रूप में पेश किया गया है। इसका मुख्य लक्ष्य है कि कानूनी परंपराओं और संस्थानों, अपराधों और दंडों, अर्थव्यवस्था, राजनीति, पॉटर की दुनिया के अनुबंधों को शामिल करना।
नीरस पाठ्यक्रम से मुक्ति
कानूनी शिक्षा पाठ्यक्रम के अपने विषय हैं। ये विषय कानून और कानूनी मामलों आदि के चारों ओर घूमते रहते हैं। चूंकि, कानूनी शिक्षा का पाठ्यक्रम पांच साल तक चलता है इसलिए यह छात्रों के लिए एक समय के बाद यह नीरस हो जाता है और ये नया पाठ्यक्रम उन्हें इस नीरसता में ताजगी का अहसास दिलाएगा।
इससे छात्र एकदम नए परिदृश्य में कानूनी सिद्धांतों को लागू करने की कला सीख पाएंगे। साथ ही वे ये भी समझेंगे कि लगातार सरकारी निगरानी में जादुई दुनिया में चीजें कैसे काम करती हैं।
छात्रों के लिए एक अद्भुत मंच
समाजिक, कानूनी व राजनीतिक बदलाव पूरी दुनिया में होते रहते हैं और एक लॉ स्टूडेंट को इन सभी बदलावों का अपनाते हुए अपने आस-पास की घटनाओं के अनुसार प्रतिक्रिया देनी होती है।
हैरी पॉटर की श्रृंखला में कानून और वहां की संस्थानों की सीमाओं का खुलासा किया गया है। इससे छात्र एकदम नए परिदृश्य में कानूनी सिद्धांतों को लागू करने की कला सीख पाएंगे। साथ ही वे ये भी समझेंगे कि लगातार सरकारी निगरानी में जादुई दुनिया में चीजें कैसे काम करती हैं।
उदाहरण के तौर पर पॉटरवर्स में दि मिनिस्ट्री ऑफ मैज़िक अपने प्रतिनिधियों की मदद से उन बच्चों को परेशान या यातनाएं देते हैं जो सच बोलने की हिम्मत दिखाते हैं। साथ ही वे उन्हें सजा देने या फिर अपने नागरिकों को बिना कोई कानूनी प्रक्रिया का लाभ दिए वहां से बाहर निकाल देते हैं। इसमें ऐज़क्बान जेल उन कैदियों के लिए बनाई गई है जो निराश और आत्मघाती प्रवृत्तियों वाले हैं और जिनमें सुधार की कोई उम्मीद नहीं है। पॉटरवर्स में प्रेस की स्वतंत्रता को कम कर दिया गया है और उनका बड़ा अखबार 'दि डेली प्रोफेट' केवल प्रचार करने का काम करता है।
यह श्रृंखला छात्रों को एक अद्भुत आधार या मंच देती है। यह प्रतिबिंब और कानूनी परिस्थितियों की तुलना अपनी सरकार से करने में मदद करती है।